OSNOVNA ŠKOLA Monte Zaro

Boškovićev uspon 24 Pula

KLASA: 501-01721-01/01

URBROJ:2168/01-55-52-01-21-10

Pula, 16. travnja 2021.

Na temelju čl.125 Zakona o odgoju i obrazovanju u osnovnoj i srednjoj školi (NN 87/08,86/09,92/10,105/10,90/11,86/12,125/12 proč.tekst, 94/13,152/14,7/17,68/18,98/19 i 64/20) i čl. 72.Statuta Osnovne škole Monte Zaro Pula, članka 3.  Odluke o načinu izvođenja nastave u osnovnim i srednjim školama kao i na visokim učilištima te obavljanju rada u ustanovama predškolskog odgoja i obrazovanja u uvjetima epidemije COVID-19 ( NN 99/20 ), Odluci Stožera CZ IŽ (KLASA: 810-01/21-01/01 URBROJ: 2163/1-02/19-21-41 od 14.travnja 2021.)

 ravnateljica donosi

**ODLUKU O NASTAVE UŽIVO ZA UČENIKE RAZREDNE NASTAVE (Model A) I NASTAVE NA DALJINU ZA UČENIKE PREDMETNE NASTAVE ( Model C )**

Članak 1.

Uvodi se nastava UŽIVO (Model A) za učenike razredne nastave 1.-4.razred i nastava na daljinu (Model C) za učenike od 5. do 8.og razreda OŠ Monte Zaro počevši od ponedjeljka, 19. travnja do 23. travnja 2021. godine, a obzirom na nepovoljnu epidemiološku situaciju vezanu uz korona virus – COVID 19.

Članak 2.

Pri radu zaposlenika u OŠ Monte Zaro Pula koji poslove obavljaju u školskoj ustanovi prema odluci  ravnateljice  obvezno je pridržavati se Uputa Hrvatskog zavoda za javno zdravstvo za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove, te Preporuka Ministarstva znanosti i obrazovanja o Modelima i preporukama za rad u uvjetima povezanim uz COVID-19  i uputa za vrednovanje i ocjenjivanje.

Članak 3.

Pri provedbi nastave na daljinu  i radu zaposlenika koji poslove obavljaju od kuće prema odluci ravnateljice   obvezno je pridržavati se Preporuka Ministarstva znanosti i obrazovanja o Modelima i preporukama za rad u uvjetima povezanim uz COVID-19 i uputama za vrednovanje i ocjenjivanje.

Obveze učitelja su:

osigurati kontakte i način komunikacije (virtualna učionica, telefon, e-mail),

obvezno održavanje nastave na daljinu odvija se u običajnom opsegu radnog vremena,

obvezna priprema sadržaja, održavanje komunikacije s učenicima, roditeljima Školom i Ministarstvom znanosti i obrazovanja te davanje povratne informacije učenicima i roditeljima,

obveze koje proizlaze iz sklopljenog  ugovora o radu između zaposlenika i  Škole te Odluke o tjednom i godišnjem zaduženju učitelja  Škole za šk. god. 2020./2021. kao i sudjelovanje i izvršenje drugih aktivnosti prema uputi ravnateljice i MZO-a.

Članak 4.

Odluka ravnateljice o načinu odvijanja nastave KLASA:  501-01/21-01/01, URBROJ: 2168/01-55-52-01-21-9 od  8.4.2021. prestaje vrijediti danom primjene ove Odluke.

Članak 5.

Ova se Odluka  primjenjuje od 19. 4. 2021. godine i bit će objavljena na mrežnoj stranici Škole.

 Ravnateljica:

 Branka Sironić, prof.ped. v.r.